Daerah Kecil Sundar

Daerah Kecil Sundar ialah sebuah daerah kecil di negeri Sarawak Bumi Kenyalang, Malaysia. Ia adalah sebahagian daripada Bahagian Limbang yang merangkumi Limbang, Nanga Medamit, Lawas, Sundar dan Trusan. Pekan pentadbiran bagi daerah kecil ini ialah Sundar. Daerah Kecil Sundar mempunyai keluasan lebih/kurang . Ia juga merupakan daerah kecil yang terletak di timur laut Sarawak yang juga bersempadan dengan Daerah Temburong, di Brunei Darussalam.

Demografi 
Berdasarkan, bancian Malaysia 2010 jumlah penduduk di Daerah Kecil Sundar ialah seramai 6,261 orang dengan kepadatan penduduk 34 orang perkilometer persegi yang dikategorikan sebagai taburan penduduk jarang. Kebanyakannya Penduduk di daerah kecil Sundar beretnik Melayu, dengan jumlah 4,341 orang dan paling sedikit ialah penduduk beretnik India, dua orang.

Ekonomi dan makanan 
Kegiatan ekonomi utama yang dijalankan oleh penduduk di Daerah Kecil Sundar adalah nelayan iaitu merangkumi 75% daripada penduduk. Sementara 25% lagi, penduduk menceburi dalam bidang pertanian dan 5% daripada penduduk Daerah Kecil Sundar yang terlibat dalam peniagaan dan lain-lain pekerjaan. Daerah Kecil Sundar juga merupakan tempat yang banyak menternak kerbau. Selain itu, daerah kecil ini juga mempunyai makanan istimewa tersendiri, yakni ikan tahai yang sukar sekali diperoleh di luar kawasan daerah Limbang dan Lawas. Ikan tahai telah menerima permintaan yang tinggi dari Limbang serta Brunei Darussalam. Harga ikan tahai dijual pada harga RM15.00 untuk satu kilogram dan mampu mencecah RM25.00 pada musim tengkujuh.

Pentadbiran 
Daerah Kecil Sundar merupakan salah satu daerah kecil di Sarawak. Daerah Kecil Sundar juga mempunyai poskod tersendiri iaitu 98800. Pejabat Daerah Kecil Sundar merupakan pihak berkuasa tempatan yang mentadbir keseluruhan kawasan, kampung serta bandar di Daerah Kecil Sundar. Terdapat dua piluh kampung di bawah Daerah Kecil Sundar. Di sini juga, terdapat Pos Imigresen yang berfungsi sebagai pintu masuk antarabangsa Malaysia dan Brunei.

Geografi 
Sundar merupakan daerah kecil yang paling kecil di Daerah Lawas. Berjiran dengan Daerah Temburong di barat dan sempadan negeri Sabah di timur. Ciri-ciri pandang barat fizikal yang terdapat di sini ialah Sungai Sundar. Satu projek pembangunan tebingan sungai dan jeti Sundar yang akan merubah wajah Sundar dan bakal menjadi pemangkin kepada pembangunan ekonomi dan sosial.

Perhubungan 
Sundar dihubungkan dengan menggunakan jalan darat ataupun sungai. Perjalanan menggunakan jalan darat akan mengambil masa kira-kira 30 minit melalui jalan sepanjang  dari Pekan Lawas ataupun  dari Pekan Trusan. Kemudahan awam seperti bas dan teksi disediakan bagi sesiapa yang tidak mempunyai kenderaan sendiri untuk ke Daerah Kecil Sundar.

Kemudahan 
Kemudahan di Daerah Kecil Sundar sangatlah baik. Ia mempunyai sebubuah klinik kesihatan. Selain itu, fungsi petempatan Sundar ialah bandar pendidikan yang menawarkan pendidikan sekolah rendah hingga sekolah menengah. Sekolah di Daerah Kecil Sundar ialah Sekolah Menengah Kebangsaan Sundar, Sekolah Kebangsaan Sundar, Sekolah Kebangsaan Kampong Lintang, Sekolah Kebangsaan Luagan dan Sekolah Jenis Kebangsaan (Cina) Soon Hwa. Bekalan air diuruskan oleh Jabatan Kerja Raya manakala bekalan elektrik diuruskan oleh Syarikat SESCO Berhad. Perkhidmatan pos diuruskan oleh Pos Malaysia.

Rujukan

Pautan luar 
 Pentadbiran Bahagian Limbang. Dicapai pada 2 Februari 2020.

Sundar